7. märtsil 2012 esitatud hagi - Hispaania versus komisjon
(Kohtuasi T-111/12)
Kohtumenetluse keel: hispaania
Pooled
Hageja: Hispaania Kuningriik (esindaja: A. Rubio González)
Kostja: Euroopa Komisjon
Nõuded
Hageja palub Üldkohtul:
tühistada komisjoni 22. detsembri 2011. aasta otsus K(2011) 9990, millega vähendatakse ühtekuuluvusfondi poolt järgmistele projektidele antavat abi: "Extremadura autonoomse piirkonna jäätmekäitlus - 2001" (CCI nr 2001.ES.16.C.PE.043); "Reovee kogumine ja veega varustamine Duero vesikonnas - 2001" (CCI nr 2000.ES.16.C.PE.070); "Valencia autonoomse piirkonna jäätmekäitlus - 2011 - II grupp" (CCI nr 2001.ES.16.C.PE.026) ning "Bierzo Bajo reovee kogumine ja töötlemine" (CCI nr 2000.ES.16.C.PE.036);
mõista menetluskulud välja kostjalt.
Väited ja peamised argumendid
Oma hagi põhjendamiseks esitab hageja sisuliselt samad väited, mis juba esitati kohtuasjas T-109/12: Hispaania vs. komisjon.
Hageja toob esile eelkõige asjaolu, et ei ole esitatud põhjendusi nõukogu 16. mai 1994. aasta määruse (EÜ) nr 1164/94, millega asutatakse ühtekuuluvusfond, II lisa artikli H lõikes 2 sätestatud proportsionaalsuse põhimõtte kohaldamise kohta, kuna komisjon piirdus üksnes viitamisega dokumendile "Hangetega seotud finantskorrektsioone käsitlevad suunised", mis esitati liikmesriikidele fondide koordineerimiskomitee 28. novembri 2007. aasta koosolekul, kuigi see dokument ei sisalda mingit analüüsi põhjuste kohta, mis õigustavad selles märgitud kindlamääraliste korrektsioonide määrade kehtestamist.
____________